கேள்வி: தங்கம்(III) புரோமைடு - அமைப்பு குறித்து விரிவாக சொல்லுங்கள்.
பதில்: தங்கம் (III) புரோமைடு மற்ற தங்க(III) மூஆலைடு இருபடிச் சேர்மங்களான தங்கம்(III) குளோரைடு போன்றவற்றிற்கு காணப்படும் கட்டமைப்புகளை ஏற்றுக்கொள்கிறது. மையத்தில் காணப்படும் தங்க அணுக்கள் தோராயமாக 90 பாகை பிணைப்புக் கோணங்களுடன் தளசதுர அணைவுக்கோள ஒருங்கிணைப்பை வெளிப்டுத்துகின்றன. தங்க மூஆலைடுகளின் கற்பனையான ஒற்றைப்படி வடிவங்களில், ஜான்-டெல்லர் விளைவின் காரணமாக தங்க ஆலைடு அணைவுச் சேர்ம கட்டமைப்புகளில் வேறுபாடுகள் எழுகிறது என்பதைக் கணக்கீடுகள் சுட்டிக்காட்டுகின்றன. உதாரணமாக, தங்கம் (III) புரோமைடு ஒரு நீண்ட மற்றும் இரண்டு குறுகிய தங்க-புரோமைடின் பிணைப்புகளைக் கொண்டுள்ளது, அதே நேரத்தில் தங்கம்(III) குளோரைடு, தங்கம் (III) ஃபுளோரைடு ஆகியவை இரண்டு நீண்ட மற்றும் ஒரு குறுகிய தங்க-ஆலசன் பிணைப்புகளைக் கொண்டுள்ளன. மேலும், தங்க முக்குளோரைடைப் போலவோ தங்க முப்புளோரைடைப் போலவோ தங்க முப்புரோமைடு மையத்தில் உள்ள தங்க அணுவைச் சுற்றி பிணைப்புகளை வெளிப்படுத்துவதில்லை. பிந்தைய அணைவுச் சேர்மங்களில், ஒரு T-முப்பரிமாணக் கட்டமைப்பை வெளிப்படுத்துகிறது, ஆனால் தங்க முப்புரோமைடில் அணைவானது ஒரு Y-முப்பரிமாணக் கட்டமைப்பு, T-முப்பரிமாணக் கட்டமைப்பை ஆகிவற்றிற்கு இடையில் ஒரு மாறும் சமநிலையாக உள்ளது. இந்த அணைவாக்க வேறுபாட்டிற்கு ஜான்-டெல்லர் விளைவு காரணமாக இருக்கலாம், ஆனால் ஃபுளோரின் மற்றும் குளோரின் ஈந்தணைவிகளுடன் காணப்படும் π-பின் பிணைப்புடன் ஒப்பிடும்போது புரோமின் ஈந்தணைவிகளுடன் தங்க அணுக்களின் π-பின்புற பிணைப்பு குறைவதால் இது அதிகமாக உள்ளது. தங்க முப்புரோமைடு அதன் முப்புளோரைடுகள் மற்றும் முக்குளோரைடு சேர்மங்களை விட குறைந்த நிலைப்புத்தன்மை கொண்டது என்பதற்கான காரணமாகவும் π-பின் பிணைப்பில் ஏற்படும் இந்த குறைபாடாகத் தான் உள்ளது.Cotton, F.A.; Wilkinson, G.; Murillo, C.A.; Bochmann, M. ''Advanced Inorganic Chemistry''; John Wiley & Sons: New York, 1999; pp. 1101-1102 : படிமம்:Gold_bromide.svg
கேள்வி: தங்கம்(III) புரோமைடு - தயாரிப்பு பற்றி நீங்கள் என்ன அறிந்துள்ளீர்கள்?
பதில்: தங்கத்தின் மிகவும் பொதுவான தொகுப்பு முறை தங்க(III) புரோமைடுடன் தங்கம் மற்றும் அதிகப்படியான திரவ புரோமினை 140° செல்சியஸில் வெப்பப்படுத்தும் முறையாகும்.&nbsp; : மாற்றாக, தங்க(III) குளோரைடு ஐதரோபுரோமிக் அமிலத்தோடு ஈடுபடும் ஆலைடு பரிமாற்ற வினையும் தங்க(III) புரோமைடினைத் தொகுப்பதில் வெற்றிகரமான ஒன்றாக நிரூபிக்கப்பட்டுள்ளது. :
கேள்வி: தங்கம்(III) புரோமைடு - வேதிப்பண்புகள் பற்றி விளக்கவும்.
பதில்: தங்கம்(III) சேர்மங்கள் தளசதுர அணைவு வடிவவியலைக் வெளிப்படுத்துகிறது. தங்கம் (III) முக்குளோரைடுகள் பல்வேறு நான்கு-அணைவு சேர்க்கை சேர்மங்களை உருவாக்குகிறது. இதற்கு ஓர் எடுத்துக்காட்டாக என்ற ஐதரேட்டைக் கூறலாம். மற்றொரு நன்கு அறியப்பட்ட சேர்க்கைச் சேர்மம் டெட்ராஐதரோதயோபீன் ஆகும். டெட்ராப்ரோமைடு என்றும் அறியப்படுகிறது. :
கேள்வி: தங்கம்(III) புரோமைடு - கீட்டமைன் கண்டறிதல் பற்றி நீங்கள் என்ன அறிந்துள்ளீர்கள்?
பதில்: தங்கம் (III) புரோமைடு கீட்டமைன் இருப்பை சோதிக்கும் வினைப்பொருளாகப் பயன்படுத்தப்படலாம். 0.25% 0.1M NaOH பழுப்பு-மஞ்சள் நிறக் கரைசல் தயாரிக்கப்படுகிறது. இதில் இரண்டு துளிகள் ஒரு கறையறித் தட்டில் சேர்க்கப்பட்டு ஒரு சிறிய அளவு கீட்டமைன் சேர்க்கப்படுகிறது. இந்த கலவை சுமார் ஒரு நிமிடத்திற்குள் ஆழமான ஊதா நிறத்தை அளிக்கிறது, இது சுமார் இரண்டு நிமிடங்களில் இருண்ட, கருப்பு-ஊதா நிறமாக மாறும். பாராசித்தமோல், அஸ்கார்பிக் அமிலம், ஹெராயின், லாக்டோசு, மேனிடால், மார்ஃபீன் மற்றும் சுக்குரோசு அனைத்தும் பீனால், ஐதராக்சில் குழுக்களுடன் கூடிய பிற சேர்மங்களைப் போலவே உடனடியான வண்ண மாற்றத்தை (ஊதா நிறமாக) ஏற்படுத்துகின்றன.